**Bovdehus Geasseskuvlii Čorru Návehis**

Giellagiisa giellaguovddáš – språksenter bokte lágiduvvo Geasseskuvla 25. vahkku mánáide geat čakčat álget 2.-5. klássii. Mánnodagas bearjadahkii dii. 09.00 – 15.00.

Dán vahkku besset mánát leat mielde dikšume elliid, seammás go leat eará dállodoaimmat. Sii besset deaivvadit buot min elliidguin ja oahppat mo daid galgá dikšut. Čorru Návehis leat heasttat, lamat, kaniinnat, spiinnážat, vuoncát, čáhčelottit, bussá, beatnagat ja gearpmaš. Lassin leat doppe ollu vuocáčivggat ja lábbát maid beassá njávkkadit ja dikšut. Mánát besset leat mielde beaskideamen sávzzaid, vihkkeme lábbái ja addime máhtodálkasa. Sii besset dikšut heasttaid ja riidet daiguin, čoaggit moniid ja muđui searvat eará doaimmaide elliid dikšumis. Leat bottut ja friddjastoahkan juohke beaivve. Mánát sáhttet borret iežaset niestti dáid bottuin.